**Харолд 211124**

**Балаларыңызды шыншылдыққа үйретуге арналған 4 нұсқаулық**

**екіншісі**

***«Есіңде болсын, соңғы дәуірде қиын-қыстау күндер туады. 2Адамдар өзімшіл, ақшақұмар, мақтаншақ, тәкаппар, өсекшіл болып, ата-аналарына бағынбайды. Олар алғысты білмей, қасиеттіні танымай, ешкімді сүймей, 3ымыраға келмейді. Адамдар, сондай-ақ, жалақор, ұстамсыз, қатыгез болып, жақсылықты жек көреді. 4Опасыз сатқын, ақылсыз қызба, кеуде көтерген олар Құдайдан гөрі ләззат-ермекті артық көреді. 5Олар сырт көзге Құдайға ұнайтындай болып көрінгенмен, Оның күшінен бас тартады. Мұндай адамдардан аулақ жүр!»***

***(Тімотеге 2-хат 3:1-5)***

№3 НҰСҚАУ: Балаңызға өтірік айтуға мүмкіндік бермеңіз; керісінше, оған шындықты айтуды жеңілдетіңіз. Мысалы: Сіз балаңызға белгілі бір жерге баруға болмайды деп, белгілі бір шекараларды белгіледіңіз және сіз балаларыңыздың сол шекарадан ары кетіп қалмауын күтесіз, бірақ, мәселен сіздің балаңыз сол шекараларды бұзды, және сіз ол туралы біліп қойдыңыз. Сол кезде: «Сен мен баруға болмайтын жерге бардың ба?» деген сұрақ қоймаңыз. Керісінше: «Сен неге баруға болмайтын жерге бардың?» деп сұраңыз. Бұл сіздің балаңызға оның істегенін жоққа шығарудан гөрі оның сол әрекетті неге істегенін түсіндіруге негіз береді. Тағы да бір ой. Ата-аналар балаларын тым көп шектейтін болса, олар балаларының өтірік айтуына жол ашады. Ашық және еркін қарым-қатынас жасау әлдеқайда жақсырақ, сондықтан сіздің балаңыз сізге: «Сіз істеп жатқан ісіңізде сіз әділ емессіз деп ойлаймын!» деп айта алуы керек. Ашық қарым-қатынас -жағдайды бағалап, балаңыздың сізге құрметсіз түрде жауап бермей, өз ойын жеткізуге мүмкіндік береді.

№4 НҰСҚАУ: Шыншылдыққа үйрету үшін, балаңызға басқалардың отбасында кейбір әрекеттер қалыпты болса да, сіздің отбасыңызда бұл дұрыс емес екенін атап өтіңіз. Өмірдің өте ерте жасында балалар шындықтың не екенін түсіне бастайды. Балалармен жұмыс істейтін психологтар, төрт жастан бастап, балалардың көпшілігі қиялды шындықтан ажырата алады дейді. Олардың өтірік айтуды әдетке айналдыратын достары болса, сіз балаңызға шыншылдық тек ең жақсы жол болып қана қоймай, сіздің отбасыңызда бұл жалғыз дұрыс жол екенін үйретуіңіз керек.